 סימן ערה - דין הזוכה בנכסי עכו''ם שנתגייר ומת בלא יורשין. ובו לא סעיפים:
הבונה פלטרין גדולים בנכסי הגר ובא אחד והעמיד להם דלתות קנה האחרון שהראשון לא עשה בגוף הארץ כלום והרי הוא כמי שעש' גל אבנים שאינו קונה שהרי לא הועיל בגדר זה מפני שהוא רחב ביותר ומפולש ואין צורת אותו הבנין מועלת עד שיעמיד דלתות: {הגה: וי''א דה''ה (אם) עשה הראשון דלתות ולא נעל ובא שני ונעל קנה שני (טור כ''כ הרא''ש) וי''א דכל זה בבונה בעצים ואבנים שאינו שלו כגון בעצים ואבנים של גר ולא כוון לזכות בהן רק ע''י בנין או שבנה ע''י פועלים אבל אם זכה בהן או שהיו שלו תחילה שיוכל לומר אני אטול עציי ואבני הרי האחרון לא החזיק בכלום ולכן הקרקע הפקר כמו שהיה וכל הקודם זכה (שם בשם הרא''ש) וי''א דאפי' בונה בשלו השני זכה בכל והא דראשון לא קנה בבנין שע''ג קרקע היינו כשלא בנה בנין המועיל אבל אם עשה בנין הראוי להעמיד בהמה או תרנגולי' או שחפר בקרקע יסודות לבנין ובנה קנה הקרקע בבניינה (המגיד פ''ב דזכייה בשם הר''י הלוי אבן מיגש) ויש חולקין וס''ל דלא קנה בחפירת היסודות (נ''י פ' ח''ה בשם רמב''ן וב''י בשם הרא''ש):}